मागे पर्ब
मागे पर्व या मागे परब, झारखण्ड, ओडिशा और पश्चिम बंगाल के हो जनजाति का एक पारंपरिक पर्व है। यह त्यौहार माघ महीने की शुरुआत यानी जनवरी-फरवरी में मनाया जाता है, जो आदि धर्म व संस्कृति एंव मानव उत्पत्ति यानी सृष्टि रचना पर्व है। त्योहार के उत्सव के लिए कोई निश्चित तिथि निर्धारित नहीं की जाती है क्योंकि विभिन्न गाँव अलग-अलग तिथियों पर त्योहार मनाते हैं। "मागे" शब्द का अर्थ माता होता है। इस त्योहार आठ दिनों मे सम्पन्न किया जाता हैं: 1) अनादेर पर्व, 2) लोयो-गुरि, 3) ओते इलि, 4) गौ महरा , 5) हेःसकम 6) मरंग पोरोब, 7) बसि (जतरा) और 8) हर मगेया। किसी-किसी गांव मे टुउमुटू पर्व भी मनाया जाता है।